Avenue de la Liberté (Stad Lëtzebuerg)

D'Avenue de la Liberté (am normale Sproochgebrauch: Nei Avenue) verbënnt am Garer Quartier vun der Stad Lëtzebuerg d'Place de Metz mat der Place de la Gare. Se ass en Deel vun der Nationalstrooss 3 an nieft der Aler Avenue déi zweet grouss Geschäftsstrooss am Garer Quartier.

Se gouf 2012 als zweet attraktiivst Avenue vun der Welt klasséiertL'avenue de la Liberté la deuxième avenue la plus prestigieuse du monde op luxembourg.public.lu, dem offizielle Portal vu Lëtzebuerg (gekuckt den 13. Februar 2018).

Geschicht
Uganks vum 20. Joerhonnert gouf d'Avenue vum Lëtzebuerger Staat - op de fréiere Festungsanlage vum Fort Bourbon - als Verlängerung vun der Neier Bréck ugeluecht. Se huet deemools Avenue Adolphe geheescht, benannt nom Groussherzog Adolphe vu Lëtzebuerg.

Ënner der däitscher Besatzung (1940 - 1944) huet d'Strooss missen als Adolf-Hitlerstraße duerhalenMay G., 2002. Die Straßennamen der Stadt Luxemburg unter deutscher Besatzung (1940-1944). Ons stad 71: 30-32..

Den Tram an der Neier Avenue
Schonn dee fréiere Stater Tram ass duerch d'Nei Avenue gefuer.

2018 bis 2020 gouf d'Linn 1 vum neie Stater Tram, op eegenem Bett, duerch d'Nei Avenue geluecht, mat Halten op der Metzer an der Paräisser Plaz. Dofir gouf d'Strooss vu Fassad zu Fassad erneiert; nieft dem Tramsbett gouf och eng Vëlospist ugeluecht, an déi ganz ënnerierdesch Leitungen a Kabele verluecht, respektiv ersat. Dobäi sinn och d'Beem (zum Deel Platanen, déi 1915 geplanzt gi waren)Friedrich E. Was bedeuten die Straßennamen der Stadt? Ons stad Nr. 19, 1985: 26 ewechgeholl ginnBaumfällarbeiten beginnen am Montag op wort.lu de 26. Oktober 2018, fir d'lescht gekuckt den 28. Oktober 2018. Dës goufen awer tëscht Januar an Abrëll 2020 duerch 69 neier ersat. Et handelt sech ëm 20 Joer al Platane mat enger Héicht vu ronn 11 Meter Héicht, déi aus enger hollännescher Bamschoul vu Cuijk koumenNadine Schartz, Tram: Erste Fahrten zum Hauptbahnhof im Oktober op wort.lu den 20. Januar 2020 an an der Drockversioun vum Luxemburger Wort vum 21. Januar 2020 S. 37 ënnert dem Titel Erst die Platanen, dann die Gleise.

Zanter dem 13. Dezember 2020, wéi den Tram a Betrib geholl gouf, gouf de Busreseau nei organiséiert, sou datt déi Honnerte Bussen, déi op hirem Wee tëscht der Gare an der Uewerstad (Centre Hamilius) derduerch gefuer sinn, duerch de Tram ersat an op anere Strecken agesat goufen.

Kuckeswäertes
 Spuerkeessgebai
 Arbedsgebai
 Rousegäertchen
 De fréieren Hôtel de Paris
 Paräisser Plaz
 Buer fir den 30. Anniversaire vun de Réimeschen Traitéen

Biller

Ëmbau fir den Tram 2018-2020

 Um Spaweck 

Kategorie:Stroossen am Garer Quartier